יצחק גרשון

יצחק (ג'רי) גרשון (נולד בשנת 1958) הוא אלוף בצה"ל במילואים, המכהן כיו"ר רשות שדות התעופה. שימש בעבר כמפקד חטיבת הצנחנים, כמפקד עוצבת האש, כמפקד אוגדת איו"ש וכאלוף פיקוד העורף. יצחק גרשון התגייס לצה"ל בפברואר 1977 והתנדב לסיירת שקד. בסיירת עבר גרשון מסלול הכשרה כלוחם וקורס סיור. בעת שהיה בקורס מפקדי כיתות לסיירות בבית הספר למ"כים, השתתף כלוחם במבצע ליטני. את הכינוי "ג'רי" קיבל מסמל המחלקה שלו בטירונות. לאחר מכן נשאר להדרכה בקורס ובהמשך יצא לקורס קציני חי"ר. מכיוון שסיירת שקד פורקה, בחר גרשון לעבור לחטיבת הצנחנים בהשראת מפקד הקורס, דורון רובין, ושימש בה מפקד מחלקה. במלחמת לבנון הראשונה היה מפקד פלוגת מאי 81' בגדוד 890 של הצנחנים, ופיקד עליה מהנחיתה בשפך נהר האוואלי ועד ביירות. בהמשך שימש כמפקד הפלוגה המסייעת בגדוד . לאחר מכן מונה לסמג"ד ולקצין אג"ם בחטיבה. בשנת 1987 מונה למפקד גדוד 202 של הצנחנים. כמג"ד הוביל גרשון את הגדוד למבצע חוק וסדר, בכפר מיידון שבלבנון. משימת הגדוד הייתה לכבוש את הכפר, שהיה מעוז חזבאללה ולטהר אותו. "ג'רי" צעד בראש הכוח של פלוגת מאי מהגדוד כשלפתע יצא מולי מחבל ממש מתוך בור. ראיתי שהוא מחזיק אר-פי-ג'י ביד, ותקעתי בו שני כדורים באופן אינסטינקטיבי, ואז נשכבתי על אדמה. רק בדיעבד סיפרו לי החיילים שהטיל שהוא ירה עף לי מעל הראש. בהתקלות אחרת בכפר הסתערו הצנחנים, וגרשון בראשם על העמדה של אנשי החזבאללה וזרקו לתוכה רימון. לאחר מכן זרקו לעמדה אחרת מספר רימונים, שהמחבל שהתבצר בעמדה השליך לעברם בחזרה. בשלב הזה החליט המג"ד לשבור את המנוף של רימון זרחן, כדי לבטל את זמן ההשהיה, למרות האיסור הבטיחותי, וזרק את הרימון הזה לתוך הבור. הפעם הרימון לא חזר, והלוחמים הסתערו על העמדה ביריות. לימים סיפר גרשון בהרצאה כי- מבלי לפגוע במיתוס של גבעת התחמושת, זה היה קרב לא פחות קשה שנוהל בצורה הרבה יותר מוצלחת. בשנת 1988 מונה לסמח"ט. בשנת 1991 מונה למפקד חטיבת החרמון, בשנת 1993 מונה למפקד עוצבת חירם בגבול לבנון ביולי 1994, בעת שירותו ברצועת הביטחון בדרום לבנון, נהרגו שניים מפקודיו בחטיבה וארבעה אחרים נפצעו, במהלך תאונה מבצעית, כשנגמ"ש פגע בקו מתח במוצב טייבה; גרשון הועמד לדין יחד עם מפקד הגדוד משה תמיר ומפקד הפלוגה אופק בוכריס. הם זוכו מעבירה של גרימת מוות ברשלנות, אך הורשעו בעבירה של התרשלות במילוי תפקידם, בשנת 1995 מונה למפקד חטיבת המילואים חוד החנית ובשנת 1997 מונה למפקד חטיבת הצנחנים. גרשון הוביל את החטיבה בלחימה בדרום לבנון, בין היתר במבצע "צמצום טווח", במהלכו נהרג מפקד סיירת צנחנים, איתן בלחסן. בשנת 1999 מונה למפקד עוצבת האש, בשנת 2001 מונה למפקד אוגדת אזור יהודה ושומרון. כמפקד האוגדה הוביל אותה באינתיפאדה השנייה ונמנה עם "חבורת לבנון" שסברה שאפשר וצריך להפעיל הרבה יותר כוח מול הפלסטינים, כבר בשלב מוקדם יותר של המערכה. גרשון פיקד על האוגדה במבצע "חומת מגן" והוביל את כיבוש הערים שכם ורמאללה והמצור על המוקטעה.. בתקופתו של גרשון כמפקד איו"ש בוצעו למעלה מ-5,000 מעצרים בהם נעצרו למעלה מ-12,000 פעילי טרור. בשנת 2004 יצא ללימודים במכללה הבריטית לביטחון לאומי. בינואר 2005 הועלה לדרגת אלוף ומונה למפקד פיקוד העורף, כיהן בתפקיד בתקופת מלחמת לבנון השנייה וספג ביקורת מצד מבקר המדינה על הערכות העורף, על פי המבקר נמצא כי הטיפול בעורף במהלך המלחמה היה לקוי ביותר. דרגי הביצוע ובכלל זה ראש הממשלה, שר הביטחון, שרי הממשלה, הרמטכ"ל, ומפקד פיקוד העורף, כל אחד על פי חלקו, כשלו באורח חמור בתהליכי קבלת ההחלטות, בהערכה ובביצוע הנוגעים לטיפול באוכלוסייה האזרחית שבעורף ולהבטחת שגרת חיים, ולמצער - מתן שירותים חיוניים לתושבי הצפון בעת המלחמה. גרשון עתר לבג"ץ בדרישה לעכב את פרסום עיקרי הדו"ח. לאחר המלחמה יזם את תרגיל "נקודת מפנה", תרגיל העורף הלאומי בו לוקחים חלק כל מערכי החירום, משרדי הממשלה והרשויות המקומיות. התרגיל מתקיים מאז ברציפות מדי שנה וכן דחף להקמת רח"ל - רשות החירום הלאומית שהחליפה את מערך מל"ח המיושן. בדצמבר 2007 הודיע על פרישתו משירות צבאי לאחר 32 שנות שירות בעקבות הודעת הרמטכ"ל על מינוי מחליפו. בשנים 2008–2014 כיהן כמנכ"ל ארגון ידידי צה"ל. שכרו עמד על 2.7 מיליון דולר לאורך התקופה. כיום משמש כיו"ר מתנדב של עמותת להיטיב- להרבות טוב בעולם: עמותת למען משפחות במעגל העוני. בשנת 2016 חזר לשירות מילואים ומונה על ידי הרמטכ"ל לסגן מפקד פיקוד צפון בחירום. בשנת 2020 הצטרף לתנועת "הביטחוניסטים", שקוראת לספח את שטחי יהודה ושומרון. ב-2020 מינתה שרת התחבורה מירי רגב את גרשון ליו"ר רשות שדות התעופה. הממשלה אישרה את המינוי ב-22 בנובמבר. גרשון בעל תואר תואר שני במדע המדינה וחוג משני לימודי מזרח תיכון מאוניברסיטת חיפה, בוגר המכללה הבין-זרועית לפיקוד ולמטה, בוגר המכללה המלכותית הבריטית RCDS ללימודי ביטחון, בוגר קורס דירקטורים וניהול פיננסי לבכירים/ להב אוניברסיטת תל אביב. נשוי בשנית ואב לארבעה ילדים. אביחי בקר, למה דווקא ג'רי, באתר הארץ, 8 באוגוסט 2001 אורי בלאו, ההימור של ג'רי, באתר הארץ, 23 באוגוסט 2006 אמיר בוחבוט, פליקס פריש, אלוף בכוננות ספיגה, באתר nrg‏, 7 במרץ 2007 אמיר בוחבוט, מה רוצה מבקר המדינה מפיקוד העורף?, באתר nrg‏, 20 ביולי 2007 חנן גרינברג, האלוף יצחק גרשון לא קודם – ופורש מצה"ל, באתר ynet, 16 בדצמבר 2007 אושרת נגר-לויט, "ההססנות בדרום גרועה כמו זו במלחמה", באתר nrg‏, 21 בפברואר 2008 אמיר בוחבוט‏, "הטנק הראשון חטף שלושה טילים. היו צרחות בקשר", באתר וואלה, 8 ביוני 2012 יובל יועז, ‏גרשון: "חיילי צה"ל נתפסים כתעודת ביטוח של העם היהודי", באתר גלובס, 16 במרץ 2013 יובל יועז, ‏גרשון: "חיילי צה"ל נתפסים כתעודת ביטוח של העם היהודי", באתר גלובס, 16 במרץ 2013 אורי בלאו, תורמים לחיילים - וגם למשכורת לקצין במיל’, באתר הארץ, 23 במרץ 2013 אורי בלאו, תורמים לחיילים - וגם למשכורת לקצין במיל’, באתר הארץ, 23 במרץ 2013 אבי בר-אלי, חוזה על הראש של המנכ"ל, אוטו ב-200 אלף שקל למזכירה - ואז בנט ומרב מיכאלי קילקלו את החגיגה, באתר TheMarker‏, 4 ביוני 2021 מכּתביו צה"ל כמכונית מרוץ, באתר ynet, 22 בפברואר 2020 הבעיה: אין הגדרת תפקיד ואחריות ברורים, באתר ישראל היום, 29 בספטמבר 2020 ממשבר להזדמנות: יש לתת למערכות לתפקד באופן יעיל - בחירום או בשגרה, באתר מעריב אונליין, 17 באוקטובר 2020 למה חשובה הסדרת ההתיישבות הצעירה ביו"ש, באתר ynet, 16 בדצמבר 2020 ישראל בריצת אמוק, ועומדת להתנגש עם הראש בקיר, באתר ‏מאקו‏, 13 ביוני 2024 אביחי בקר, למה דווקא ג'רי, באתר הארץ, 8 באוגוסט 2001. אמיר בוחבוט‏, "הטנק הראשון חטף שלושה טילים. היו צרחות בקשר", באתר וואלה, 8 ביוני 2012. עמנואל רוזן, הוא עוד ישוב, מעריב, ‏ 2 באפריל 1984. יאיר לפיד, מלך הג'ונגל, במחנה, ‏ פורסם במקור בתאריך 03.08.1988, ‏ פורסם מחדש בתאריך 23.04.2004, עמודים 34–35, כפי שהועלה באתר פרש. גל פרל פינקל ואבירם רינג, מבצע חוק וסדר 30 שנה אחרי, מערכות 477, אפריל 2018. אמיר אורן‏, עד הליטני ומעבר לו, באתר וואלה, 28 ביולי 2006. עמיר רפפורט, מחקו את הכפר, מחקו את רון ארד, באתר nrg‏, 19 ביולי 2008. משה (צ'יקו) תמיר, מלחמה ללא אות, הוצאת מערכות - משרד הביטחון, 2005, עמוד 77. עמוס הראל, לחנך את צ'יקו, באתר הארץ, 5 בספטמבר 2003 אביחי בקר, "למה לא קמתי", הארץ, ‏ 07.10.1999, כפי שהועלה באתר פרש. אמיר אורן, הפיגועים היו יוצאים לפועל גם בלי המבצע בטול כרם, באתר הארץ, 9 במרץ 2002. עמוס הראל, לחנך את צ'יקו, באתר הארץ, 5 בספטמבר 2003 גל פרל פינקל, "אנחנו צריכים לתקוף הלילה", מקור ראשון, ‏ 27 במרץ 2020. פליקס פריש, תא"ל גדי איזנקוט נכנס לתפקיד מפקד אוגדת איו"ש, באתר ynet, 16 ביוני 2003. רני רביב ושיר כהן, "התחנות של ג'רי", במחנה, 7 במרץ 2008. אמיר בוחבוט, מה רוצה מבקר המדינה מפיקוד העורף?, באתר nrg‏, 20 ביולי 2007. מבקר המדינה, עיקרי הממצאים, היערכות העורף ותפקודו במלחמת לבנון השנייה - תקציר הדוח. אבירם זינו, פשרה בבג"ץ: המבקר ידבר - הח"כים ישתקו, באתר ynet, 6 במרץ 2007. עמוס הראל, אלוף פיקוד העורף יצחק גרשון פורש מצה"ל, באתר הארץ, 6 בדצמבר 2007. שכר המנכ"ל: 2.7 מיליון דולר בשש שנים, ערוץ 7, 15 במרץ 2016 להיטיב | עמותה למען משפחות במצוקה, באתר www.lehetiv.com הודיה כריש חזוני, ‏"החבורה הזו בעד ביטחון ישראל, בלי אליטיזם", בעיתון מקור ראשון, 14 במאי 2020.